《树影》
明代·朱之蕃

层枝叠叶点苔斑，深院重垣总莫关。夹道密移须按辔，满庭交匝可怡颜。

月穿池岸连浮藻，日射园林障远山。斜拂北窗来枕簟，清阴合处鸟声閒。

作者简介：山东茌平人，著籍金陵，字元介，号兰嵎。万历二十三年状元。官至吏部侍郎，出使朝鲜，尽却其赠贿。工书画。朝鲜人来乞书，以貂皮人参为酬。之蕃斥以买法书、名画、古器，收藏遂甲于南都，有《奉使稿》。